《壬午春偕侄孙菊园泛舟盛泽至分防署内访汪竹轩长史舟次因赋七律六首 其五》
清代·安昶

烟花三月暮云深，踏破苍苔觅径寻。遍地柔桑堆白骨，野田苦径散黄金。

酬神仕女猖狂集，隔院笙歌断续吟。幽兴到今看正熟，亲操一曲付长琴。

作者简介：字叶琴，号蓉溪，江苏金匮（今无锡）人。诸生。喜临摹古帖，草书尤有名。